อนุญาโตฯ ยกคำร้อง TOT ชี้ “เอไอเอส” ไม่ผิดสัญญาปมโอนย้ายลูกค้าปี 57
อนุญาโตฯ ยกคำร้อง TOT ชี้ “เอไอเอส” ไม่ผิดสัญญาปมโอนย้ายลูกค้าปี 57
22 ก.พ. 2562

บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC หรือ เอไอเอส ระบุว่า ตามที่ บริษัท ทีโอที จำกัด (มหาชน) ได้ยื่นคำเสนอข้อพิพาทต่อคณะอนุญาโตตุลาการ ในปี 57 ให้มีคำชี้ขาดให้บมจ.แอดวานซ์ อินโฟร์ เซอร์วิส (เอไอเอส) หยุดการให้ลูกค้าย้ายผู้ให้บริการไปยังบริษัท แอดวานซ์ ไวร์เลส เน็ทเวอร์ค จำกัด (เอดับบลิวเอ็น) ซึ่งเป็นบริษัทย่อย 99.99% ของเอไอเอส เนื่องจากเป็นการผิดสัญญาอนุญาตระหว่างเอไอเอสและทีโอที และเรียกร้องค่าเสียหายจำนวน 32,813 ล้านบาท พร้อมดอกเบี้ยร้อยละ 7.5 ต่อปี
โดยเมื่อวันที่ 21 ก.พ.62 คณะอนุญาตโตตุลาการได้มีมติเป็นเอกฉันท์ยกคำเสนอข้อพิพาทของทีโอทีข้อเรียกร้องข้างต้น ด้วยเหตุที่เอไอเอสไม่ได้เป็นผู้กระทำความผิดตามสัญญาตามที่ทีโอทีกล่าวหา
ทั้งนี้ ทีโอที สามารถยื่นคำร้องขอเพิกถอนคำชี้ขาดดังกล่าวต่อศาลปกครองกลางได้ภายใน 90 วัน นับจากวันที่ได้รับคำชี้ขาดจากคณะอนุญาโตตุลาการ